wickkiey/tamil-wikipedia-chunked huggingface dataset:
# திருவெள்ளறை புண்டரீகாட்ச பெருமாள் கோயில்

**திருவெள்ளறை புண்டரீகாக்ஷப் பெருமாள் கோயில்** (*Pundarikakshan Perumal Temple*) என்பது 108 திவ்யதேசங்களில் ஒன்றாகும்.சோழ நாட்டு நான்காவது திருத்தலம். இத்திருக்கோவில் திருச்சிராப்பள்ளிக்கு அருகிலே துறையூர் போகும் வழியில் அமைந்துள்ளது. இங்கு செந்தாமரைக்கணன் (புண்டரீகாக்ஷன்) என்ற எம்பெருமான் எழுந்தருளியுள்ளார். இது ஒரு மாடக்கோயில் ஆகும்.
# திருவெள்ளறை புண்டரீகாட்ச பெருமாள் கோயில்

## அமைந்துள்ள இடம்

இக்கோயில் திருச்சி மாவட்டம், மண்ணச்சநல்லூர் வட்டம், திருவெள்ளரை ஊராட்சியில் அமைந்ததுள்ளது. திருச்சியிலிருந்து துறையூர் செல்லும் பேருந்து வழியில் 20 கி.மீ. தொலைவில் மண்ணச்சநல்லூர்க்கு அருகில் திருவெள்ளரை ஊராட்சியில் அமைந்துள்ள இத்திருத்தலத்திற்கு, திருவரங்கத்திலிருந்து உத்தமர் கோயில் வழியாகவும் பேருந்தில் செல்லலாம். தங்குவதற்கு வசதியான விடுதிகள் இல்லாததால் திருச்சியிலிருந்தும் செல்லலாம். பெரிய மதில்களுடன் கூடிய விசாலமான கோயில். இக்கோயில் காண்போரைப் பிரமிக்க வைக்கும். நந்தவனங்கள்,கிணறு இன்றும் பராமரிக்கப்பட்டு வருகிறது. இந்த கோயிலின் பின்பகுதியில் பாறையைக் குடைந்து தூண்களுடன் இரு சிறு அறைகள் குகை போலக் காணப்படுகின்றன.
# திருவெள்ளறை புண்டரீகாட்ச பெருமாள் கோயில்

## பெருமாள்

புண்டரீகாக்ஷன் - செந்தாமரைக் கண்ணன், நின்ற திருக்கோலம். கிழக்கு நோக்கிய திருமுகமண்டலம். சக்கரம்- ப்ரயோக சக்கரம்.  
மூலஸ்தானத்தில் மூலவர் பெருமாளை தவிர ஏழு மூலவர்கள் உள்ளனர். மேலே பெருமாளின் வலது பக்கம் சூரியனும் இடது பக்கம் சந்திரனும் பெருமாளுக்கு சாமரம் வீசிக்கொண்டு இருக்கிறார்கள். அவர்களுக்கு கீழே பெருமாளின் வலது பக்கம் கருட பகவானும் இடது பக்கம் ஆதிசேஷனும் மனித ரூபத்தில் நின்றுக்கொண்டு பெருமாளை சேவித்த படி இருக்கின்றனர். கீழே அமர்ந்தபடி பெருமாளின் வலது பக்கம் மார்க்கண்டேய மஹரிஷி மோட்சத்திற்காக தவம் புரிந்துக்கொண்டு இருக்கிறார் இடது பக்கம் பூமாதேவி தாயார் உலக நன்மைக்காக தவம் புரிந்துக்கொண்டு இருக்கிறார். இவர்களுக்கு நடுவில் மூலவர் பெருமாள் பெரிய உருவத்துடன் இருக்கிறார். அவருக்கு கீழே ஒரே சிம்மாசனத்தில் உற்சவர் செந்தாமரைக் கண்ணனும் பங்கஜவல்லி தாயாரும் உள்ளனர்.  
உற்சவர் செந்தாமரைக் கண்ணனுக்கும் பங்கஜவல்லி தாயாருக்கும் வருடத்தில் சித்திரை-கோடை பூச்சாற்று உற்சவம் (இந்த உற்சவம் மட்டும் பங்கஜவல்லி தாயாருக்கு கிடையாது, பெருமாளுக்கு மட்டும் தான் ) , வைகாசி-வசந்தோற்சவம், ஆடி- ஜேஷ்டாபிஷேகம், புரட்டாசி-பவித்ர உற்சவம், ஐப்பசி- ஊஞ்சல் உற்சவம், பங்குனி- பிரம்மோற்சவம் ஆகிய உற்சவங்கள் நடைபெறும்.
# திருவெள்ளறை புண்டரீகாட்ச பெருமாள் கோயில்

## தாயார்

தாயார் பங்கயச்செல்வி என்கிற பங்கஜவல்லி தாயார். இந்த ஊரில் தாயாருக்கு ஆதிபத்யம். அதாவது செங்கோல் ஆட்சி தாயாருக்கு தான். புறப்பாடு காலங்களில் தாயார் முன் செல்ல பெருமாள் பின்தொடர்ந்து வருவார். மாலை தாயார் சூரிய அஸ்தமனத்திற்குள் மூலஸ்தானம் சேர்ந்து விடுவார். பெருமாள் வாகன புறப்பாடு அல்லது அன்றைய தினத்திற்கான புறப்பாட்டை முடித்து விட்டு நாழி கேட்டான் வாயில் அருகில் நின்று தாயாருக்கு ஏன் நேரம் ஆனது என கூறிய பின் மூலஸ்தானம் சேருவார். தனிக்கோவில் நாச்சியார் செங்கமலவல்லி தாயார் (செண்பகவல்லி அல்ல). வருடத்தில் ஒரே ஒரு நாள் - பங்குனி மாதம் அவிட்ட நட்சத்திரத்தன்று
செங்கமலவல்லி தாயார்-பெருமாள்-பங்கஜவல்லி தாயார் மூவரும் ஒரே சிம்மாசனத்தில் எழுந்தருளி சேர்த்தி கண்டருளுவார்கள். அன்று ஒரு நாள் மட்டும் இத்தனை நாள் பெருமாளின் வலது புறம் இருந்த பங்கஜவல்லி தாயார் அந்த இடத்தை செங்கமலவல்லி தாயாருக்கு விட்டு கொடுத்து தான் பெருமாளின் இடது புறத்தில் அமர்வார்.  
செங்கமலவல்லி தாயாருக்கு வருடத்தில் சித்திரை அல்லது வைகாசி- கோடை பூச்சாற்று உற்சவம், ஆடி- ஜேஷ்டாபிஷேகம், புரட்டாசி-நவராத்திரி உற்சவம், ஐப்பசி- ஊஞ்சல் உற்சவம், பங்குனி- சேர்த்தி உற்சவங்கள் நடைபெறும்.  
பங்கஜவல்லி தாயாருக்கு பெருமாளுக்கு நடக்கும் அனைத்து உற்சவங்களும் (கோடை பூச்சாற்று உற்சவம் தவிர) நடக்கும்.
# திருவெள்ளறை புண்டரீகாட்ச பெருமாள் கோயில்

## பெயர்க்காரணம்

இத்தலம் மிகவும் தொன்மையான தலங்களில் ஒன்றாகும். திருவரங்கத்திற்கும் பழமையானது என்பதாலேயே ஆதிவெள்ளறை என்றும் அழைக்கபடுகிறது. வெண்மையானா பாறையினால் ஆன மலை எனப்பொருள்பட வெள்ளறை எனப்படுகிறது. திரு என்பது உயர்வை குறிக்குமாதலால் ‘திருவெள்ளறை’ என அழைக்கப்படுகிறது.
# திருவெள்ளறை புண்டரீகாட்ச பெருமாள் கோயில்

## தீர்த்தம்

திவ்யகந்த, க்ஷீரபுஷ்கரிணிகள், மணிகர்ணிகா என்று ஏழு தீர்த்தங்கள் மதிலுக்குள்ளாகவே அமைந்துள்ளன.
# திருவெள்ளறை புண்டரீகாட்ச பெருமாள் கோயில்

## விமானம்

விமலாக்ருதி விமானம்.
# திருவெள்ளறை புண்டரீகாட்ச பெருமாள் கோயில்

## சிறப்பம்சம்

எங்குமில்லாத வகையில் இக்கோயிலில் உத்தராயண வாசல் என்றும் தக்ஷிணாயன வாசல் என்றும் இரண்டு வாசல்கள் உள்ளன. தை முதல் ஆனி வரை உத்தராயண வாசல் வழியாகவும், ஆடி முதல் மார்கழி வரை தக்ஷிணாயன வாசல் வழியாகவும் கோயிலில் பெருமானைத் தரிசிக்கச் செல்ல வேண்டும்.  
சிபிச்சக்கரவர்த்திக்கு ச்வேத வராகனாக (வெள்ளைப் பன்றி) பெருமாள் காட்சி தந்ததால் பெருமாளுக்கு ச்வேதபுரிநாதன் என்று பெயர் ஏற்பட்டதாக தலபுராண வரலாறு கூறுகிறது. இதன் காரணமாகவே இத்தலத்திற்கும் ஸ்வேதகிரி என்றும் பெயர் வந்தது.  
சக்கரத்தாழ்வார், ஆண்டாள், உடையவர் இவர்களுக்குத் தனிச்சன்னிதிகள் உள்ளன.  
ஸ்ரீதேவி, பூதேவி, நீளாதேவி மூன்று நாச்சியார்களுக்கு மூன்று திவ்ய தேசங்கள் ஆதிபத்யம். இதில் ஸ்ரீதேவி நாச்சியாருக்கு ‘திருவெள்ளரை’.  
இக்கோவிலுக்கு பெருமாள் தரிசிக்க செல்லும் பொழுது முதலில் 18 இருக்கும். இவை 18 பகவத்கீதை அத்யாயங்களை குறிக்கிறது. இதை ஏறிய உடன் ஒரு கிருஷ்ணர் சந்நிதி உள்ளது. இவரை சேவித்த பிறகே உள்ளே செல்ல வேண்டும். பின் வரும் 4 படிகள் 4 வேதங்களை குறிக்கிறது. பின் வரும் 5 படிகள் பஞ்சபூதங்களை குறிக்கிறது. பின் வரும் 8 படிகள் அஷ்டாக்க்ஷர மந்திரத்தை ( ஓம் நமோ நாராயணா ) குறிக்கிறது. பின் வரும் 24 படிகள் காயத்திரி மந்திரத்தில் உள்ள 24 எழுத்துக்களை குறிக்கிறது. இதற்கு பின்பே பெருமாளை சேவிக்க இயலும். அதாவது இத்தனை விஷயங்களை விட உயர்ந்தவர் இந்த பெருமாள்.
# திருவெள்ளறை புண்டரீகாட்ச பெருமாள் கோயில்

## மங்களாசாசனம்

பெரியாழ்வார் மற்றும் திருமங்கையாழ்வார் மங்களாசாசனம் செய்துள்ளனர். மொத்தம் 24 பாசுரங்கள்.  
திருவெள்ளறை அழகன் (பெரியாழ்வார் பாசுரம் 192 - காப்பிடல்)
# திருவெள்ளறை புண்டரீகாட்ச பெருமாள் கோயில்

## கல்வெட்டுகள்

இக்கோயில் பல்லவ மன்னன் நந்திவர்மனின் ஐந்தாம் ஆண்டில் (கி.பி 805) தொடங்கி மூன்றாம் நந்திவர்மன் சோழர்கள், விஜயநகர பேரரசின் நாயக்க மன்னர்கள் என பல காலகட்டங்களில் இந்த கோயில் ஆக்கம் பெற்றுள்ளதை அவர்கள் காலத்தின் கல்வெட்டுகள் மூலம் அறியப்படுகிறது. மதுராந்தக உத்தம சோழனின் எட்டாம் ஆண்டு கல்வெட்டுகளில் இந்த கோயில் "பெரிய ஸ்ரீ கோயில்" என்று குறிப்பிடப்பட்டுள்ளது. இக்கோயிலின் இரண்டாம் நுழைவாயிலில் மதுரையை சேர்ந்த சுந்தரபாண்டியன் காலத்தில் (கி.பி 1216) பொறிக்கப்பெற்ற கல்வெட்டில் காவேரி நாட்டை எப்படி தனதாக்கி கொண்டான் என்பதை விளக்கும் பாடல் ,  
**வெறியார் தவளத் தொடை செயமாறன் வெகுண்டதொன்றும்**  
**அறியாத செம்பியன் காவேரி நாட்டிலரமியத்துப்**  
**பறியாத தூணிலை கண்ணன் செல்பட்டினப் பாலைக்கன்று**  
**நெறியால் விருந்தூண் பதினாறு மேயங்கு நின்றானே!**  
சுந்தரபாண்டியன் சோழ நாட்டை கைப்பற்றிய போது அங்கிருந்த எல்லா மண்டபங்களை இடித்து தள்ளினான் ஆனால் அக்காவேரி நாட்டில் அவன் அழிக்காமல் விட்டது 16 தூண்களை உடைய மண்டபத்தை ஏனென்றால் அந்த மண்டபம் சோழ மன்னன் கரிகாலனை பாடியமைக்காக பட்டினப்பாலை பாடிய உருத்திரக்கண்ணருக்கு பரிசாக அளித்தது என்று விளக்குகிறது மேற்கொண்ட கல்வெட்டு பாடல்.  
கோயிலில் இருக்கும் கிணறு பல்லவ மன்னன் தந்திவர்மனால் உருவாக்கப்பெற்றது. இது *மாற்பிடுகு பெருங்கிணறு* என்று அழைக்கப்பெறும். இந்தக் கிணற்றுக்கு அருகில் இருக்கும் ஒரு கல்வெட்டு *ஆலம்பாக்கத்து கம்பன் அரையன்* என்ற தலைவன் தன் அரசன் *நந்திவர்மன்* பட்டபெயரான *மாற்பிடுகு* என்ற பெயரில் "மாற்பிடுகு பெருங்கிணறு" என்று தோற்றுவித்தான். இந்த கிணற்றின் பக்கசுவற்றில் ஒரு கல்வெட்டு பாடல் *ஆலம்பாக்கத்து கம்பன் அறையனால்* பொறிக்கப்பெற்றுள்ளது,  
**ஸ்ரீ கண்டார் காணா உலகத்திற் காதல் செய்து நில்லாதேய்**  
**பண்டெய் பரமன் படைத்த நாள் பார்த்து நின்று நைய்யாதேய்**  
**தண்டால் மூப்பு வந்து உன்னைத் தளரச் செய்து நில்லாமுன்**  
**உண்டேல் உண்டு மிக்கது உலகமறிய வைம்மினேய்!**
# திருக்கரம்பனூர் உத்தமர் கோயில்

**உத்தமர் கோயில்** திருச்சிராப்பள்ளி கோட்டை இரயில் நிலையத்திலிருந்து சுமார் 8 கிலோமீட்டர்கள் தொலைவிலும், ஸ்ரீரங்கத்திலிருந்து சுமார் 4 கிலோமீட்டர்கள் தொலைவிலும் உள்ள, மும்மூர்த்திகளும் குடி கொண்ட, 108 வைணவத் திருத்தலங்களுள் சோழ நாட்டு மூன்றாவது திருத்தலம்.
# திருக்கரம்பனூர் உத்தமர் கோயில்

## பெயர்ச்சிறப்பு

மும்மூர்த்திகளையும் தன்னிடத்தே கொண்டுள்ள இத்திருத்தலம் பல சிறப்புப் பெயர்களையும் கொண்டுள்ளது.  
- கடம்ப மரங்கள் அதிகமிருந்தமையால், கடம்பனூர் என வழங்கப்பெற்று பிறகு அது கரம்பனூர் எனவும், திருக்கரம்பனூர் எனவும் ஆனது என்பர்.
- இதுவே வடமொழியில் நீப ஷேத்திரம் என்றானது.
- புருஷோத்தமர் எழுந்தருளியுள்ள திருத்தலமானதால், உத்தமர் கோயில் எனப் புகழ் பெற்றது.
- சிவன் பிரம்மனின் கபாலம் ஏந்தி பிட்சை கேட்ட திருக்கோலத்தில் எழுந்தருளியமையால், பிட்சாடனர் கோயில் எனலாயிற்று.
- மும்மூர்த்திகளும் காட்சியளிக்கும் காரணத்தால் மும்மூர்த்தி ஷேத்திரம் எனவும் இது வழங்கப்படுகிறது.
# திருக்கரம்பனூர் உத்தமர் கோயில்

## வரலாற்றுச் சிறப்புகள்

- பல மன்னர்களும் இத்தலத்திற்குக் கொடையளித்ததாக இங்கு காணப்படும் குறிப்புகள் வெளியிடுகின்றன. இவர்களுள் சோழ மன்னன் கேசரி வர்மனும், பாண்டிய மன்னன் சுந்தரபாண்டியனும் அடங்குவர்.
- முற்காலத்தில் இத்திருத்தலம் கதவுகளே அற்று இருந்ததாகவும், அதனால் எந்நேரமும் இறைவனைத் தொழுதிட இயன்றிருந்தது எனவும் பெரியவாசன் பிள்ளையின் குறிப்பொன்று கூறுகிறது.
# திருக்கரம்பனூர் உத்தமர் கோயில்

## சந்நதிகள்

பெருமாள் சந்நதி; தாயார் சந்நதி; சிவன் சந்நதி; பார்வதி சந்நதி; பிரம்மன் சந்நதி; சரசுவதி சந்நதி என மொத்தம் இங்கு ஆறு சன்னதிகள் இக்கோயிலில் உண்டு ஆகும்.
# திருக்கரம்பனூர் உத்தமர் கோயில்

## தல வரலாறு

இத்தலத்திற்குப் பல வரலாறுகள் உள்ளன. பிரம்ம புராணத்திலேயே இக்கோயில் பற்றிய குறிப்பு காணப்படுகிறது.  
தம்மிடம் மிக்க பக்தி செலுத்தி வரும் பிரம்மனைச் சோதிக்க விஷ்ணு கடம்ப மரமாக உருவெடுத்து இங்கு வந்ததாகவும், அவ்வுருவிலும் பிரம்மன் அவரை அறிந்து கொண்டு தொடர்ந்து வழிபட்டமையால், மனம் மகிழ்ந்த விஷ்ணு அவருக்கு இங்கு தனி வழிபாட்டு சந்நதி கொள்ளுமாறு செய்ததாகவும் கூறுவர். இந்தியாவில் மிகச் சில இடங்களிலேயே பிரம்மன் மற்றும் சரசுவதி ஆகியோருக்கு தனிக் கோயில்களோ, சந்நதிகளோ உள்ளன என்பது குறிப்பிடத்தக்கது.  
இக்கோயிலில், சிவன் பிச்சாடனாராக உருக்கொண்டமைக்கும் ஒரு வரலாறு உள்ளது. தன்னைப் போல் பிரம்மனிற்கும் ஐந்து தலைகள் உள்ளதைச் சகிக்காத சிவன் பிரம்மனுடைய ஒரு தலையை வெட்டி எறிந்ததாகவும், அதனால் அவருக்கு பிரம்மஹத்தி தோசம் வந்ததாகவும், அதன் காரணமாக சிவனின் கையிலிருந்த பிரம்மனின் கபாலம், அப்போது அவரது கையோடு ஒட்டிக் கொண்டதாகவும், சிவன் கையில் ஒட்டிக் கொண்ட பிரம்மனின் கபாலத்தில் இலக்குமியைக் கொண்டு பிச்சையிடச் செய்ததால் அச்சாபம் நீங்கியது.
# திருக்கரம்பனூர் உத்தமர் கோயில்

## தலச் சிறப்புகள்

- சிவன், பார்வதி, பிரம்மன், சரசுவதி என அனைவருக்கும் இங்கே தனிச் சன்னதிகள் உள்ளன.
- பிச்சாடன மூர்த்தியாக சிவன் காட்சியளிப்பதால் பிச்சாடனர் கோயில் என்ற பெயரும் வழங்கப்படுகிறது.
- திருமங்கையாழ்வார், கதம்ப மகரிஷி, உபரிசிரவசு, சனகர், சனந்தனர், சனத்குமாரர், முதலியவர்களுக்கு அரும் காட்சி தந்தருளிய பெருமாள் இவர்.
- அப்பர், சுந்தரர், திருஞான சம்பந்தர் ஆகிய நாயன்மார்கள் இத்தலம் பற்றிப் பதிகம் பாடியுள்ளனர்.
- மதுரை மெய்ப்பாத புராணிகர் இயற்றிய தலவரலாறினையும் இது கொண்டுள்ளதாகக் கூறுவர்.
- 108 திவ்ய தேசங்களில் இதுவும் ஒன்றாகும்.
- திருமங்கையாழ்வார் மங்களாசாசனம் செய்வித்த திருக்கோயில்.
# திருக்கரம்பனூர் உத்தமர் கோயில்

## திருத்தலப் பாடல்கள்

### வைணவம் - மங்களாசாசனம்

**திருமங்கையாழ்வார்** தமது பெரிய திருமொழியில் ஒரே ஒரு பாசுரத்தால் கரம்பனூர்ப் பெருமாளுக்கு மங்களாசாஸனம் செய்வித்தார். திருமங்கையாழ்வாரின் பாசுரம் ஒன்று கீழே.  
<poem>
பேரானை குறுங்குடியெம்
பெருமானை திருத்தண்கால்
ஊரானை **கரம்பனூர்** **உத்தமனை** முத்திலங்கு காரார்திண் கடலேழு மலையேழிவ்வுலகேழுண்டும் ஆராதென்றிருந்தானை கண்டது தென்னரங்கத்தே
</poem>
# திருக்கரம்பனூர் உத்தமர் கோயில்

## திருத்தலப் பாடல்கள்

### சைவம் - திருமுறை

இத்தலத்தில் எழுந்தருளியுள்ள நீலகண்டப் பெருமானைப் பற்றிய பதிகங்களை **அப்பர், சுந்தரர், திருஞான சம்பந்தர்** ஆகிய நாயன்மார்கள் இயற்றியுள்ளனர். அவற்றின் குறிப்பு பின்வருமாறு:  
- திருஞானசம்பந்தர் - ஆரிடம்பாடி - 3 - 14
- திருநாவுகக்கரசர் - உடையர் - 5 - 41
- சுந்தரர் - காருலாவிய - 7 - 36  
**சிவப்பிரகாச சுவாமிகள்** அருளிய பிட்சாடனர் நவமணிமாலையின் ஒரு பகுதியினைக் கீழே காணலாம்:  
<blockquote>
*இப்பாத் திரந்தலை கீழாப் பிடித்தனை யென்னைமுனந்*
*தப்பாப் பலிகொண் டறிந்திலை யோவெனத் தாழ்குழலாள்*
*செப்பார் பணைமுலை யாய்நிலத் தேபலி சிந்தியிட்டா*
*யெப்பாத் திரத்திலு மிட்டறி யாய்கொன்முன் னென்றனரே*  
*வேட்டன மாதுகை தாழ்த்திட மாமுது வெற்பர்பலி*
*யோட்டினை நீதொட லாமோ வெனவுமை யுந்தொடலாம்*
*வீட்டினில் யானென வேயவர் தாமிது வேண்டுவைகொல்*
*யாட்டினின் பாலென மூலமு மாமென்ப தென்றனரே*
</blockquote>
# சிக்கன வாழ்முறை

**சிக்கன வாழ்முறை** என்பது சிக்கனமாக, விவேகமாக வாழ்வை அணுகுதல் ஆகும். பொருள் நுகர்வு, சமூக நிலை, தொழில், நேரம் என பல முனைகளில் சிக்கன வாழ்முறையை கடைப்பிடிக்கலாம். பெரும்பாலானோர் ஒரு சில விடயங்களில் ஆவது சிக்கனத்தைக் கடைப்பிடிப்பர்.  
நுகர்வோர் பண்பாடு இன்று மேற்குநாடுகளிலும் வளர்ந்து வரும் நாடுகளிலும் நன்கு வேரூன்றியிருக்கிறது. இந்த நுகர்வோர்
பண்பாடு தனிநபர், குடும்பங்கள், நாடுகள் என எல்லா மட்டங்களின் கடன்களையும் பெருக்கி இருக்கிறது. தொழில், வருமானம் தொடர்பான எதிர்பார்ப்புகளைப் பெருக்கியிருக்கிறது. இதிலிருந்து மீள்வதற்கு ஒரு வழியாக சிக்கன வாழ்முறை பார்க்கப்படுகிறது.  
அடிப்படையில் சிக்கன வாழ்முறை என்பது ஆடம்பரச் செலவுகளை வீணாக்குவதைத் தவிர்த்து, வரவுக்கு ஏற்ற திட்டமிட்ட செலவைக் குறிக்கிறது. தானே செய்தல், பகிர்வு, மீள்பயன்பாடு, படைப்பாற்றல் ஆகியவற்றை இது ஊக்குவிக்கிறது.
# சிக்கன வாழ்முறை

## சிக்கன வழிமுறைகள்

### நுகர்வதில் சிக்கனம்

சிக்கன வாழ்முறைக்கும் அடிப்படை நுகர்வதிலில் சிக்கனம் கடைப்பிடிப்பதே. போத்தல்(பாட்டில்) தண்ணீர் அல்லது சோடா குடிப்பதை
தவிர்த்து, நீர் பருகலாம். எல்லாப் பொருட்களையும் புதிதாக வாங்கவேண்டியதில்லை. குறிப்பாக தளபாடங்கள், தானுந்து
போன்றவை. வீணாக எல்லா அறைகளிலும் மின்விளக்கு எரிய வேண்டியதில்லை. கோடை காலத்தில்
குளிரூட்டியைப் பயன்படுத்துவதை விடுத்து, ஜன்னல்களை திறந்து விடலாம். ஆற்றல் குறைந்த விலையில் கிடைக்கும் இரவு
நேரத்தில் ஆற்றல் கூட தேவைப்படும் இயந்திரங்களைப் பயன்படுத்தலாம். கடைகள் கழிவு விலையில் பொருட்களை விற்கும்
போது வாங்கலாம். கூப்பன்களை பயன்படுத்தலாம். கேபிள் தொலைபேசி Features போன்ற அவசியமற்ற சேவைகளை
தவர்க்கலாம். இலகு பொதி உணவுகளை தவிர்க்கலாம். சில பொருட்களை தொகையாக வாங்கும் பொழுது சேமிப்பு
கிடைக்கும். சில கடைகளில் ஒத்த அல்லது ஒரே பொருட்கள் இயல்பாக கூடிய விலையில் விற்கப்படும், எனவே அவற்றை
தவிர்த்து மற்ற கடைகளில் வாங்கலாம். ஒரே தர பொருட்களுக்கு பெயர் பெற்ற நிறுவனப் பொருட்கள் விலை அதிகம்.
# சிக்கன வாழ்முறை

## சிக்கன வழிமுறைகள்

### பகிர்வு

பொருள் பகிர்வுக்கு ஒரு சிறந்த எடுத்துக்காட்டு நூலகம் ஆகும். நூல்கள், திரைப்படங்கள், இசைத்தட்டுக்கள், கணினி
விளையாட்டுக்கள் என பலவற்றை பொது நூலகங்களில் பெறலாம். இவற்றின் செலவை பலர் பகிர்ந்து, பலர் பயன்படக்
கூடியதாக இருக்கிறது. நூல்கள் மட்டுமல்ல கருவிகளும் சேவைகளும் மற்ற பலவும் இவ்வாறு பகிரப்படக்கூடிவை. பொதுப் போக்குவரத்து பகிர்வுக்கு இன்னுமோர் எடுத்துக்காட்டு. தற்போது அதிகரிக்கும் எரிபொருள் விலை, காப்புறுதி, சூழலியல்
விளைவுகள் தானுந்து பகிர்வு பலரைக் ஈர்க்கிறது.
# சிக்கன வாழ்முறை

## சிக்கன வழிமுறைகள்

### தானே செய்தல்

உணவகம் சென்று உண்ணாமல் தானே சமைத்து உண்ணுதல் பெரும் சேமிப்பு மட்டுமல்ல, ஒரு ஆக்க பூர்வமான செயற்பாடும்
ஆகும். உணவகம் செல்லும் போது உணவகம் நடத்துவதற்கு, சமைப்பதற்கு, பரிமாறுபதற்கு என எல்லாவற்றுக்கும் சேர்த்து
பணம் செலுத்த வேண்டும்.  
தைத்து உடுத்தல் அல்லது கிழிதல்களுக்கு தையல் போடுதல், வீட்டுத் தோட்டம், Book Case போன்ற சில எளிமையான
தளபாடங்களை செய்தல் போன்றவை தானே செய்வதற்கு மேலும் சில எடுத்துகாட்டுகள்.
# சிக்கன வாழ்முறை

## சிக்கன வழிமுறைகள்

### மாற்றுவழிகள்

கட்டணம் செலுத்தி Gym செல்ல வேண்டியது அவசியமில்லை. பூங்காவிற்குச் சென்று ஓடலாம். யோகா செய்யலாம். விளையாட்டில்
பங்கெடுக்கலாம்.
# சிக்கன வாழ்முறை

## சிக்கன வழிமுறைகள்

### திருத்து, மீள்பயன்படுத்து, மீள்ளுருவாக்கு

பயன்படுத்தி எறிவதே இன்றைய சூழலியல் சிக்கல்களுக்கு ஒரு முதன்மைக் காரணம். ஒரு கருவி பழுதாகி விட்டால் எறியாமல், அதை திருத்தி பயன்படுதலாம். ஒரு கருவி மேலும் தேவைப்படாவிட்டால் எறியாமல் பிறருக்கு கொடுக்கலாம், விற்கலாம். தண்ணீர் போத்தல், பொருள் பை போன்ற சில அன்றாட வாழ்வியல் பொருட்களை கழிவில் போடாமல், மீண்டும் பயன்படுத்தலாம்.
# சிக்கன வாழ்முறை

## விமர்சனங்கள்

### நுகர்வு தேவை

உற்பத்தியும் நுகர்வும் வாழ்வின் அடிப்படை. அவையே வாழ்வுக்கு மகிழ்ச்சி தருவன. எனவே சிக்கனமாக நுகர்ந்தால் உற்பத்தி பாதிக்கப்படுகிறது. அதனால் பொருளாதாரம் பாதிக்கப்படுகிறது.
# சிக்கன வாழ்முறை

## விமர்சனங்கள்

### இயலாதோரின் கொள்கை

சிக்கனம் என்பது இயலாதோரின் கொள்கை. ஒருவர் உழைத்து அதை செலவு செய்ய அவருக்கு முழுச் சுதந்திரம் உண்டு. எதிர்பார்ப்புகளை உயர்த்தி செயற்படுவதே முன்னேற்றத்துக்கு வழிமுறை.
# சிக்கன வாழ்முறை

## விமர்சனங்கள்

### தேவை எது, ஆடம்பரம் எது, யார் தீர்மானிப்பது

உணவு, உடை, உறையுள், பாதுகாப்பு ஆகியவை தேவை. ஆனால் இந்த உணவு, உடை, வீடு தான் தேவை என்று கூறுவது கடினம். நகை, மகிழுந்து, பங்களா, சுற்றுலா எல்லாம் ஆடம்பரமா? ஆடம்பரமாக இருந்தாலும் மகிழ்ச்சி தருபவை அல்லவா. எனவே சிக்கனம் என்பது ஒரு ஒப்பு நோக்ககிய கருத்தாக்கம் (relative concept).
# சிக்கன வாழ்முறை

## இவற்றையும் பாக்க

- எளிய வாழ்முறை
# கோல்டன் குளோப் விருது

**கோல்டன் குளோப் விருதுகள்** (*Golden Globe Awards*) சிறந்த உள்ளூர் மற்றும் வெளியூர் திரைப்படம், மற்றும் தொலைக்காட்சி நிகழ்ச்சிகளுக்காக ஆண்டு தோறும் வழங்கப்பட்டுவரும் ஒரு விருது ஆகும். இது ஹாலிவுட் வெளிநாட்டு செய்தி நிறுவனத்தினால் வழங்கப்பட்டு வருகிறது.  
முதலாவது கோல்டன் குளோப் விருது 1944 ஆம் ஆண்டு ஜனவரி மாதத்தில் லாஸ் ஏஞ்சலீஸ் நகரில் 20ஆம் சென்சுரி பாக்ஸ் கலைக்கூடத்தில் இடம்பெற்றன.
# கோல்டன் குளோப் விருது

## விதிகள்

ஆண்டுதோறும் ஜனவரி மாதத்தில் கோல்டன் குளோப் விருதுகள் வழங்கப்படுகின்றன. ஹாலிவுடில் தங்கியிருக்கும் கிட்டத்தட்ட 90 பன்னாட்டு ஊடகவியலாளர்கள் (2008 இல்) இவ்விருதுகளுக்கான வாக்கெடுப்பில் கலந்து கொள்வார்கள். இவ்விருதுகளுக்கான தகமைக் காலம் அக்டோபர் 1 இல் ஆரம்பிக்கின்றன.
# கோல்டன் குளோப் விருது

## விருதுகள்

### திரைப்பட விருதுகள்

- சிறந்த திரைப்படம் - நாடகத் திரைப்படம்
- சிறந்த திரைப்படம் - இசை அல்லது நகைச்சுவைத் திரைப்படம்
- சிறந்த நடிகர் - நாடகத் திரைப்படம்
- சிறந்த நடிகர் - இசை அல்லது நகைச்சுவை
- சிறந்த நடிகை - நாடகத் திரைப்படம்
- சிறந்த நடிகை - இசை அல்லது நகைச்சுவைத் திரைப்படம்
- சிறந்த துணை நடிகர்
- சிறந்த துணை நடிகை
- சிறந்த அசைவூட்டத் திரைப்படம்
- சிறந்த ஒளிப்பதிவு
- சிறந்த இயக்குநர்
- சிறந்த வேறு மொழி படம்
- சிறந்த அசல் இசை
- சிறந்த அசல் பாடல்
- செசில் டி-மில் வாழ்நாள் சாதனை விருது
# கோல்டன் குளோப் விருது

## விருதுகள்

### தொலைக்காட்சி விருதுகள்

- சிறந்த தொலைக்காட்சித் தொடர் - நாடகத் தொலைக்காட்சித் தொடர்
- சிறந்த தொலைக்காட்சித் தொடர் - நகைச்சுவைத் தொலைக்காட்சித் தொடர்
- சிறந்த தொலைக்காட்சித் குறுந்தொடர்
- சிறந்த நடிகர் - நாடகத் தொலைக்காட்சித் தொடர்
- சிறந்த நடிகர் - நகைச்சுவை தொலைக்காட்சித் தொடர்
- சிறந்த நடிகை - நாடகத் தொலைக்காட்சித் தொடர்
- சிறந்த நடிகை - நகைச்சுவைத் தொலைக்காட்சித் தொடர்
- சிறந்த நடிகர் - தொலைக்காட்சித் குறுந்தொடர்/ திரைப்படம்
- சிறந்த நடிகை - தொலைக்காட்சித் குறுந்தொடர்/ திரைப்படம்
- சிறந்த துணை நடிகர் - நகைச்சுவைத் தொலைக்காட்சி தொடர்/குறுந்தொடர்/திரைப்படம்
- சிறந்த துணை நடிகை - நகைச்சுவைத் தொலைக்காட்சி தொடர்/குறுந்தொடர்/திரைப்படம்
# சன்னி

**சன்னி இஸ்லாம்** (*Sunni Islam*) என்பது இஸ்லாமியப் பிரிவுகளில் ஒரு முக்கியமான உட்பிரிவாகும்.இதுவே மிகப் பெரிய பிரிவும் ஆகும். சன்னி என்ற வார்த்தை சன்னா என்ற அரபு வார்த்தையில் இருந்து வந்ததாகும். இதற்கு முகம்மது நபியின் வழிமுறை என்பது அர்த்தமாகும்.
# சன்னி

## வரலாறு

இசுலாம் மதத்தை மக்களிடையே பரப்பிய முகம்மது நபி, அதன் பொருட்டு இன்றைய சவூதி அரேபியாவில் உள்ள மதீனா நகரை தலைநகராக கொண்டு ஒரு இஸ்லாமியப் பேரரசை நிறுவினார். அந்த பேரரசை மிக திறம்பட ஆட்சி செய்த அவர்கள் 632-ம் ஆண்டு காலமானார். அதன் பிறகு அந்த அரசை யார் நிர்வகிப்பது என்ற கேள்வி எழுந்தது. அப்போது அபூபக்கர் என்பவர், மற்ற முஸ்லிம்களால் முழுமனதாக தேர்ந்தெடுக்கப்பட்டார். இவர் முகம்மது நபிக்கு மிகவும் பிரியமான நண்பரும், பெண் கொடுத்த மாமனாரும் ஆவார். மேலும் முகம்மது நபியின் வாழ்நாளிலேயே, அனைத்து இடங்களிலும் அவருக்கு அடுத்த அதிகாரத்தில் இருந்தது இவரே ஆகும். இவரே முஸ்லிம்களின் முதல் கலீபா ஆவார். இவருக்கு பிறகு மற்றொரு மாமனாரான உமர் என்பவர் இரண்டாவது கலீபாவாக தேர்ந்தெடுக்கப்பட்டார்.  
634-ம் ஆண்டு கலீபாவாக தேர்ந்தெடுக்கப்பட்ட உமர் அவர்கள், ஒன்பது ஆண்டுகள் மட்டுமே ஆட்சி செய்த நிலையில் 644-ம் ஆண்டு ஆபு லுலுவா என்ற பாரசீகனால் கொல்லப்பட்டார். இதற்கு இடைப்பட்ட அவரது ஆட்சி காலத்தில், அவர் கடைப்பிடித்த கடுமையான சட்டங்களால் அதிருப்தி அடைந்த ஒரு கூட்டத்தினர் இவருக்கு பிறகு முகம்மது நபியின் மருமகன்களில் ஒருவரான அலீ என்பவர் ஆட்சிக்கு வரவேண்டும் என்று விரும்பினர். இவர்கள் ஷீஆ அல்-அலி கூட்டத்தார் என அழைக்கப்படுகின்றனர். ஆனால் அலியை விட மூத்தவரான முகம்மது நபியின் மற்றொரு மருமகன் உதுமான் என்பவர் அடுத்த கலீபாவாக வரவேண்டும் என்று பெரும்பான்மையான முஸ்லிம்கள் விரும்பினர். இதன் பேரில் சிலர் கூடி அலியின் சம்மதத்தோடு உதுமானை மூன்றாவது கலிபாவாக தேர்ந்தெடுத்தனர். பின்பு கடைசியாக உதுமானின் மறைவுக்கு பிறகு அலி நான்காவது கலீபாவாக தேர்ந்தெடுக்கப்பட்டார்.  
இவரது ஆட்சி காலத்தில் இவருக்கு எதிராக மிகப்பெரிய அதிருப்திக் கூட்டம் ஒன்று உருவாகியது. இவர்கள் காரிஜிய்யா கூட்டத்தார் என அழைக்கப்படுகின்றனர். இவர்கள் உதுமான், முகம்மது நபி அவர்களுக்கு எதிரானவர் என்ற தோற்றத்தை மக்களிடையே பரப்பினார். மேலும் முகம்மது நபி மிகவும் அதிகமாக உயர்த்தி இறைவனுக்கு சமமானவர் என்றும் கூறத்தொடங்கினர். இதனால் அதிருப்தி அடைந்த ஷீஆ அல்-அலி கூட்டத்தார் பதிலுக்கு அலியை மிகவும் அதிகமாக உயர்த்தி இறைவனுக்கு சமமானவர் என்றும் கூறத்தொடங்கினர். மேலும் முகம்மது நபியினை திட்டவும் தொடங்கினர். இதனால் கோபமுற்ற மற்ற, காரிஜிய்யா கூட்டத்தார் அல்லாதவர்களும் ஷீஆ அல்-அலி கூட்டத்ததாரை வெறுக்க தொடங்கினர். இவர்கள் தங்களை காரிஜிய்யா மற்றும் ஷீஆ அல்-அலி கூட்டத்தாரிடம் இருந்து வேறுபடுத்தி உதாரண நபிவழி கூட்டம் என பொருள்படும்படி சன்னி முஸ்லிம் என அழைத்துக்கொண்டனர். இவ்வாறே சன்னி இஸ்லாம் பிரிவு தொடங்கியது.
# சன்னி

## நம்பிக்கைகள் மற்றும் கொள்கைகள்

சன்னி முஸ்லிம்கள் திருமறை மற்றும் முகம்மது நபியின் வழியை மட்டும் பின்பற்றுகின்றனர். திருமறையில் அல்லா கூறிய வாழ்க்கை, வழிபாட்டு, சட்ட முறைகள் மற்றும் முகம்மது நபியின் வழிகாட்டுதல் ஆகியவற்றை மற்றும் தங்கள் வாழ்க்கையில் மேற்கொள்கின்றனர். இவர்களின் நம்பிக்கைப்படி முகம்மதே நபி. அலி ஒரு ஸஹாபி (நபி தோழர்) மட்டுமே அன்றி வேறு எந்த தெய்வ சக்தியும் கொண்டவர் அல்லர். மேலும் முகம்மது நபி குடும்பத்தாருக்கும் தெய்வ சக்தி கிடையாது.
# சன்னி

## மக்கள்தொகை

மக்கள்தொகையை பொறுத்தவரை சன்னி இஸ்லாம், மற்ற இஸ்லாமிய பிரிவுகளை விட பெரும்பான்மையாக உள்ளது. இது மொத்த இஸ்லாமிய பரவலில் 80-85% யை கொண்டுள்ளது. மேலும் ஈரான், இராக், லெபனான், கட்டார், பஹ்ரைன் ஆகிய நாடுகளை தவிர்த்து மற்ற அனைத்து இஸ்லாமியர் வாழ் நாடுகளிலும் பெரும்பான்மையாக உள்ளது.
# விக்கிப்பீடியா:ஆலமரத்தடி/தொகுப்பு17

## பிரெஞ்சு - பிரான்சிய - எது நல்லது?

பிரான்சு நாட்டில் பேசும் மொழியை அவர்கள் 'விரான்சே (français, [fʁɑ̃sɛ]) என்பதுபோல குறிப்பிடுகிறார்கள். பிரான்சிய மொழி என்றால் இயல்பாகவும், மூல மொழியை ஒத்தும் உள்ளது. *பிரெஞ்சு* என்று எழுதுவதை pirenju என்று ஒலிக்க வேண்டும். *பிரெஞ்ச்சு* என்றால் pirenchu என்று ஒலிக்க வேண்டும். *பிரெஞ்ச்* என்றால் pirench என்று ஒலிக்க வேண்டும். *பிரான்சு*, *பிரான்சிய* மொழி, *பிரான்சிய* அறிஞர், *பிரான்சிய* அரசியலாளர் என்பன பொருத்தமாக இருப்பதாக நினைக்கின்றேன். பிரான்சு என்றோ பிரான்ஸ் என்றோ எழுதிவிட்டு பின்னர் அந்நாட்டு மக்களையோ, மொழியையோ பிரெஞ்ச் என்று கூறுவது ஒரு சிறிதும் பொருத்தம் இல்லாமல், ஆனால் ஆங்கிலத்தைப் பின்பற்றுவதாக இருக்கின்றது. டாய்ட்சு மொழியினர் பிரான்சிய மொழியை Französische Sprache என்றும், எசுப்பானிய மொழியர் idioma francés (en francés: le français, la langue française) என்றும் கூறுகின்றார்கள். பிரெஞ்ச்சு, பிரெஞ்சு என்று கூறுவது பொருத்தமாகத் தெரியவில்லை. பிரான்சிய மக்களை டாய்ட்சு மொழியர் Franzosen என்று கூறுகின்றனர். இவை யாவும் *பிரான்சிய* என்பதற்கு நெருக்கமான ஒலிப்பாக உள்ளது. --செல்வா 20:58, 15 டிசம்பர் 2008 (UTC)  
:இது பற்றி யாரும் சிந்தித்தீர்களா? --செல்வா 15:20, 19 டிசம்பர் 2008 (UTC)  
::இதை ஒரு மாற்றுச்சொல்லாகக் கட்டுரைகளில் இடலாம். அடிக்குறிப்பில் விளக்கமும் தரலாம். முதன்மைப்படுத்தலாமா என்பதற்கு மற்ற பங்களிப்பாளர்களின் கருத்தையும் வரவேற்பையும் பொருத்தே முடிவு செய்ய முடியும். -- சுந்தர் <sup>\பேச்சு</sup> 17:35, 19 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## அரிய படங்கள்

ஆங்கிலேய நூலகத்தின் அரிய படங்கள் இங்கு கிடைக்கின்றன. இவற்றில் காப்புரிமை இறந்த பழைய படங்களை :commons:பொதுக்கோப்பகத்தில் பதிவேற்றி இங்கு நம் கட்டுரைகளில் பயன்படுத்தலாம். இந்த வினவல் பல தொடர்புடைய படங்களைக் காட்டுகிறது. இங்கிருந்து இருளரின் படத்தைப் பெற்று கட்டுரையில் இணைத்துள்ளேன். , , போன்றவற்றையும் காணலாம். -- சுந்தர் <sup>\பேச்சு</sup> 11:16, 18 டிசம்பர் 2008 (UTC)
:**Full size printable image** என்ற இணைப்பைச் சொடுக்கி பெரிய படத்தைப் பதிவேற்றுங்கள். மலையாளிகளை மலைவாழ் மக்கள் என்று நிறுவும் படம்! இலங்கை, அதிலும் கொழும்பு பேட்டை<sup></sup>! -- சுந்தர் <sup>\பேச்சு</sup> 11:22, 18 டிசம்பர் 2008 (UTC)  
::மிக்க நன்றி சுந்தர். இதனை நானும் இதனை முன்னர் பார்த்து இருக்கின்றேன், ஆனால் உங்களைப் போல அழகாக ஆற்றுப்படுத்த மறந்துவிட்டேன். தோடர் என்னும் கட்டுரையை ஆக்கும் பொழுது இதனை அறிந்தேன், அங்கு பயன்படுத்தியும் இருக்கின்றேன். மிக அருமையான பதிவுகள். இவற்றை இலவசமாகப் பெற இருப்பது நல்வாய்ப்பு. ஆற்றுப்படுத்தியதற்கு மிக்க நன்றி. --செல்வா 15:19, 19 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## ஒலித்திரிபுக் குறி முயற்சி

முன்பொரு முறை ஒலித்திரிபுக்குறிகள் இருந்தால் தேடு பொறிகளில் சிக்கவில்லை என்னும் கருத்து முன்வைக்கப்பட்டது. அண்மையில் ஒரு சில கட்டுரைகளுக்கு மாற்றுவழிகள் அமைத்தேன். அவற்றில் ^ மற்ரும் முன்கொட்டு ' ஆகியவை இருந்தன. விக்கியின் தேடு பொறியில் இக்குறிகளை மட்டும் இட்டு இடம் விடத்தொடங்கினாலே, இக்குறி முதலாக உள்ள சொற்கள் கிட்டுகின்றன. மேலும், கூகுள் தேடுபெட்டியிலும் ^சக்கீரா என்று இட்டால் அது சக்கீரா என்னும் சொற்கள் வரும் இடங்களைக் காட்டுகின்றன. எனவே ^சண்முகம் என்று இட்டுத்தேடினால், சண்முகம் என்னும் சொற்கள் வரும் இடங்களைக் காட்டுகின்றன. இது பற்றி மேலும் இரண்டொரு நாட்கள் கழித்து தேடிப்பார்த்து எவ்வாறு வேலை செய்கின்றது எனப் பார்க்கலாம். --செல்வா 15:19, 19 டிசம்பர் 2008 (UTC)
:*சண்முகம்* என்று தேடினால் *^சண்முகம்* என்ற தலைப்புடைய கட்டுரை சிக்குமா என்பதையும் பார்க்க வேண்டும். -- சுந்தர் <sup>\பேச்சு</sup> 16:30, 6 ஜனவரி 2009 (UTC)
::சிக்காவிட்டாலும் வழிமாற்றுகள் தரலாம். இருந்தும் ஆய்வுக்காகவே கேட்டுள்ளேன். -- சுந்தர் <sup>\பேச்சு</sup> 16:33, 6 ஜனவரி 2009 (UTC)
:::சண்முகம் என்று பல பக்கங்களில் வரக்கூடும் ஆகையால் ^சண்முகம் என்பது தேர்வு செய்யப்பட்டாலும், 10,000 பக்கங்களில் எங்கேனும் இருக்கலாம். ஆனால் ஆலசன் என்று கூகுளில் தேடினால், 'ஆலசன் என்னும் சொல் பொறுக்கப்படுவதைக் காணலாம் இப்பக்கத்தைச் சுட்டுகின்றது, பார்க்க.
::::நான் "'ஆலசன்'" போன்ற சொற்களை எண்ணித்தான் கேட்டேன். உங்கள் எடுத்துக்காட்டின்படி அந்தச்சிக்கலுமில்லை என உணர்கிறேன். -- சுந்தர் <sup>\பேச்சு</sup> 16:51, 6 ஜனவரி 2009 (UTC)
:::::சக்கீரா என்று கூகுளில் தேடிப்பாருங்கள். ^சக்கீரா என்னும் சொல்லும் பொறுக்கப்பட்டு அழுத்த எழுத்துக்களில் எழுதிக் காட்டுவதைப் பார்க்கலாம். ஆகவே இந்தச் சிக்கல் இல்லை என்று நினைக்கிறேன். இத் தலைப்பில் மொத்தம் 5 பக்கங்கள்தான் இருப்பதால் இதனைத் தெளிவாக உணரலாம். --செல்வா 19:27, 6 ஜனவரி 2009 (UTC)
::::இன்னொரு சிறு மெய்த்தேர்வு: கூகுளில் உசாகல்யாணி என்றிட்டுத் தேடினால் ஒன்றும் சிக்கவில்லை ஆனால் உ^சாகல்யாணி என்று தேடினால் ஒரு பக்கம் பொறுக்கப்படுகின்றது. எனவே இடையே வரும் ஒலித்திரிபுக்குறிகள் எவ்வாறு பொது தேடுபொறிகளில் சிக்குகின்றன என்று அறிதல் வேண்டும். யாகூ தேடலில் இவ்விரண்டுக்குமே (உசாகல்யாணி, உ^சாகல்யாணி) ஒன்றும் பொறுக்கப்படவில்லை. --செல்வா 19:47, 6 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## இனிய கிறிஸ்துமஸ் பண்டிகை நத்தார் வாழ்த்துகள்

டெரன்சு, தானியல் மற்றும் கொண்டாடும் யாவருக்கும் இனிய கிறிஸ்துமஸ் பண்டிகை, நத்தார் வாழ்த்துகள்! அன்புடன் --செல்வா 08:22, 25 டிசம்பர் 2008 (UTC)  
அனைவருக்கும் நத்தார்/கிறிஸ்மஸ் வாழ்த்துக்கள். --Natkeeran 17:25, 25 டிசம்பர் 2008 (UTC)  
:அனைவருக்கும் எனது நத்தார் வாழ்த்துக்கள் உரித்தாகட்டும். விக்கித் தாத்தா ரொம்ப நல்லா இருக்கு :)--உமாபதி <sup>\பேச்சு</sup> 17:31, 25 டிசம்பர் 2008 (UTC)  
எல்லோருக்கும் எனது மனமுவந்த நத்தார் வாழ்த்துக்கள். மயூரநாதன் 18:33, 25 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## முதற்பக்கத்தின் வடிவமைப்பு

நம் முதற்பக்கம் நன்றாக உள்ளது. ஆனால் வரவேற்பு மொழியும், முதற்பக்கத்தின் வடிவமைப்பும் சிறிது மாற்றல் வேண்டும் என நினைக்கிறேன். குறிப்பாக "முதற்பக்கக் கட்டுரைகள்" "செய்திகளில்" முதலான கட்டங்களின் *தலைப்பை* ஒரு பட்டைக்குள் இட்டுக் காட்டல் நன்றாக இருக்கும் என நினைக்கிறேன். கட்டுரைப் பகுப்புகளும் (வாயில்கள்) வேறுவிதமாக அழகாக காட்டல் வேண்டும் என நினைக்கிறேன். பொதுவாக வரவேற்பு, தலைப்பைத் தவிர மற்ற எல்லாமும் தமிழ் விக்கியில் அழகாக உள்ளன. வரவேற்புப் பட்டையை மாற்ற சில முயற்சிகள் செய்து பார்த்தேன்.இங்கு பார்க்கவும். ஒப்பீட்டுக்கு, ஆங்கிலம் அல்லது டேனிசிய பக்கத்தையோ, இந்தி, மராத்தி பக்கத்தையோ பார்க்கலாம். எனக்கு மராத்தியும் இந்தியும் பிடித்துள்ளது. பிற பயனர்களும் கருத்துத் தெரிவித்தால் மாற்றங்கள் செய்யலாம். தெரன்சு, சுந்தர் போன்றவர்கள் உதவக்கூடும். நன்றி. --செல்வா 01:40, 3 டிசம்பர் 2008 (UTC)  
::* அ, ஆ, இ, ஈ ஆகியவை இப்போது இருக்கும் தெரிவுகள். ஈ da/en பின்பற்றி செய்யப்பட்டது.
::* தமிழ் விக்கிப்பீடியா பற்றி ஒரு நல்ல அறிமுகக் கட்டுரை தேவை. அதையே முதல் இணைப்பாக தர வேண்டும்.
::--Natkeeran 02:28, 3 டிசம்பர் 2008 (UTC)  
:::எனக்கு 'ஈ' குறியீடிடப்பட்ட அமைப்பு பிடித்துள்ளது. -- சுந்தர் <sup>\பேச்சு</sup> 14:18, 5 டிசம்பர் 2008 (UTC)  
:::: எனக்கும் ஈ என்னும் தேர்வு பிடித்துள்ளது, ஆனால் இட-வலமாக உள்ள அகலத்தைக் குறைக்க வேண்டும். யாரேனும் இத்திருத்தத்தைச் செய்து, முதற்பக்க வடிவமைப்பை மாற்ற்றலாம். மேலும் தலைப்புகளை ("முதற்பக்கக் கட்டுரைகள்", "செய்திகளில்" முதலானவை) ஒரு கட்டம்கட்டிய பட்டையில் இருந்தால் நன்றாக இருக்கும் என்று நினைக்கிறேன். டேனிசிய பக்கத்தையோ, இந்தி, மராத்தி முதலான விக்கி முகப்புகளையோ பார்க்கலாம். --செல்வா 14:28, 5 டிசம்பர் 2008 (UTC)  
::: 'ஈ' தான் எனக்கும் பிடித்துள்ளது. மயூரநாதன் 20:42, 6 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## முதற்பக்கத்தின் வடிவமைப்பு

### பட்டைகள்

:வார்ப்புரு:Mainpage v2  
செல்வா கூறிய மாதிரி முதற்பக்க பகுதிகள் பட்டைகளுக்குள் இடப்பட்டுள்ளன. முன்னர் இப்படி இருந்தது. எளிமையாக இருக்கும் என்று கருதி நீக்கினோம் என்று நினைக்கிறேன். எப்படி இருக்கிறது. புதுமாதிரி மாற்றுவதா, அல்லது பழையதை அப்படியே விடுவதா. கருத்துக்கள் வேண்டப்படுகின்றன. நன்றி. --Natkeeran 00:58, 30 டிசம்பர் 2008 (UTC)  
:பட்டைகள் இருப்பது அழகாக உள்ளது (என் கண்களுக்கு). என் வாக்கு பட்டைகள் சேர்ப்பதற்கு. நன்றி நற்கீரன். --செல்வா 05:10, 30 டிசம்பர் 2008 (UTC)  
பட்டைகள் அழகாக உள்ளன.--Kanags <sup>\பேச்சு</sup> 06:00, 30 டிசம்பர் 2008 (UTC)  
:: எனக்கும் நன்றாகவே தோன்றுகிறது. விரைவில் மாற்றிவிடுகிறேன். நன்றி. --Natkeeran 13:21, 30 டிசம்பர் 2008 (UTC)  
: பட்டைகளுடன் அழகாகவே உள்ளது. மயூரநாதன் 16:53, 30 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## Google Tamil Translation is a possibility

- http://groups.google.com/group/google-translate/browse_thread/thread/9ef526e89bb55479
- http://www.google.com/intl/en/help/faq_translation.html  
We can recommend Tamil Wikitionary for word collection; however there do not exist lot of Tamil-English Bilingual documents.  
--Natkeeran 19:39, 30 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு17

## नामविश्व भाषांतरण

:Dear Friends,
:undersigned wants to put following request at https://bugzilla.wikimedia.org/ to programmers of MediaWiki software to make apropriate changes in Sanskrit Language Wikipedia.Undersigned requests openions or support from those who know Sanskrit Language.Please do reply at your earliest or post your comment directly at संस्कृत विकिपीडिया:ग्रामस्य चौपालम्  
:Mahitgar १५:०३, १ पौषमाघे २००९ (UTC)  
:Dear Wikimedia Programmers,
:Since undersigned wants to create new articles in Sanskrit Language Wikipedia specialy in "Wikipedia" and "Help" Namespace;Correction in Namespace Names will help me and Sanskrit Language Wikipedia a Long way. We kindly request following localisation of Sanskrit Language Wikipedia at https://bugzilla.wikimedia.org/  
- Namespace Current English Name 'Wikipedia' change the same to Sanskrit विकिपीडिया
- Namespace Current semi-English Name 'Wikipediaसंभाषणं' change the same to Sanskrit विकिपीडिया संभाषणं  
- Namespace Current English Name 'MediaWiki' change the same to Sanskrit मिडियाविकि
- Namespace Current English Name 'MediaWiki talk' change the same to Sanskrit मिडियाविकि संभाषणं  
- Namespace Current English Name 'Template' change the same to Sanskrit बिंबधर
- Namespace Current English Name 'Template talk' change the same to Sanskrit बिंबधर संभाषणं  
- Namespace Current Sanskrit Name 'उपकार:'(stands for 'Help') change the same to Sanskrit साहाय्य
- Namespace Current Sanskrit Name 'उपकारसंभाषणं' (stands for 'Help talk') change the same to Sanskrit साहाय्य संभाषणं  
:Notes:
:1)बिंबधर is a newly created applied term for Template.बिंब means an image that can transclude,and since a wikipedia template holds and helps transclude an image term created in sanskrit is बिंबधर  
:2)Help Namespace 'उपकार:' is being requested to be changed since 'उपकार:' means 'favour' where as word for 'Help' in Sanskrit is available and is साहाय्य so this namespace change is being requested.  
:Please do reply at your earliest or post your comment directly at संस्कृत विकिपीडिया:ग्रामस्य चौपालम्  
:Mahitgar १५:०३, १ पौषमाघे २००९ (UTC)
# விக்கிப்பீடியா:ஆலமரத்தடி/தொகுப்பு17

## மெய்யெழுத்தில் சொல் தொடங்குதல்

எந்தத் தலைப்பும் மெய்யெழுத்தில் தொடங்குதல் கூடாது என்பதை பரிந்துரையாக அல்ல, **கொள்கையாக அறிவிக்க முன்மொழிகிறேன்**. தமிழ்மொழியின் மரபுகளில் இது முக்கியமானவற்றுள் ஒன்று. தமிழ் மொழி இலக்கண வரம்புகள் கொண்ட மொழி. நெடுங்காலமாகவே இப்படி இலக்கண வரம்புகளுடன் உள்ள ஒருசில மொழிகளில் ஒன்று. 2500 ஆண்டுகளுக்கு மேலாக செழிப்புடன் வாழ்ந்து வரும் மொழி. இதன் மொழி மரபுகளை மீறி நடத்தல் தமிழ் விக்கிப்பீடியாவில் தவிர்ப்பது நல்லது, கடமையும் கூட. ஒன்றை எவ்வாறு கொள்கையாக அறிந்து அறிவிப்பது என்பது பற்றி அறிந்தவர்கள் (சுந்தர்? மயூரநாதன்? ரவி? மற்றும் யாரேனும்?) வழிகாட்ட வேண்டுகிறேன். --செல்வா 16:58, 27 டிசம்பர் 2008 (UTC)  
:இது ஒரு முக்கியமான கருத்து. இது பற்றி பயனர்கள் கருத்து தெரிவிக்க வேண்டுகிறேன். இதனை ஆலமரத்திலும் இடுகின்றேன்.  
--செல்வா 20:04, 6 ஜனவரி 2009 (UTC)  
:: எந்த தமிழ் சொல்லும் மெய்யெழுத்தில் தொடங்குதல் கூடாது குறிப்பாக தலைப்பு கூடவே கூடாது. --குறும்பன் 22:54, 6 ஜனவரி 2009 (UTC)  
:: இது ஒரு அடிப்படை தமிழ் இலக்கண விதி. இதை நாம் நிச்சியம் பின்பற்ற வேண்டும். விக்கிப்பீடியா:தமிழ் இலக்கணக் கையேடு பரிந்துரைக்கலாம். அல்லது விக்கிப்பீடியா:தமிழ் இலக்கணக் கொள்கைகள் என்று உருவாக்கி அதில் இடலாம். --Natkeeran 19:58, 6 ஜனவரி 2009 (UTC)  
வழிமொழிகிறேன். விக்கிப்பீடியா பேச்சு:தமிழ் இலக்கணக் கொள்கைகள் பக்கத்தில் பரிந்துரைத்து ஒரு வாரம் கழித்து கொள்கையாக அறிவிக்கலாம்--ரவி 04:00, 7 ஜனவரி 2009 (UTC)
:அடிப்படையான மறுக்க முடியாத இலக்கண மரபு. கட்டாயம் கொள்கையாக்க வேண்டும் என்று பரிந்துரைக்கிறேன். -- சுந்தர் <sup>\பேச்சு</sup> 04:02, 7 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## இலங்கை - தமிழகம் T எழுத்துப்பெயர்ப்பு

இலங்கையில் t என்ற எழுத்தை ர என்று எழுதுவது குறித்து பலமுறை உரையாடியுள்ளோம். ஆனால், புதுக்கோட்டையில் உள்ள பல பாமரர்கள், மழலை மாறா குழந்தைகள் t, d என்ற எழுத்து வரும் இடங்களில் ர என்ற உச்சரிப்பதைக் கண்டு வியந்தேன். எடுத்துக்காட்டுக்கு - train = ரெயின், duty = ரூட்டி. ஒலிப்பியல் நோக்கில் t - ர என்பவற்றுக்குத் தொடர்பு உண்டா? இலங்கைத் தமிழர்களின் எழுத்துப் பெயர்ப்பு இதை உணர்ந்தது தானா?--ரவி 04:36, 7 ஜனவரி 2009 (UTC)
:ஒலிப்பியல் அடிப்படையில் கட்டாயம் தொடர்புண்டு. இந்த இரு ஒலிகளுமே பல்வரிசைக்கு அருகிலுள்ள அண்ணத்தை நா வருடுதல் வழி பிறப்பவை. தொல்காப்பியத்தில் பிறப்பியலில் பின்வருமாறு உள்ளது.
டகார ணகாரம் நுனி நா அண்ணம். (91)
ட, ண என்னும் எழுத்துக்கள் நாக்கின் நுனியும் மேல்வாய் நுனியும் பொருந்தப் பிறக்கும்.
அணரி நுனிநா அண்ணம் ஒற்ற
றஃகான் னஃ ஆயிரண்டும் பிறக்கும். (94)
நுனிநாக்கு மேலெழும்பி மேல் வாயில் தடவ ற, ன பிறக்கும்.
நுனி நா அணரி அண்ணம் வருட
ரகார ழகாரம் ஆயிரண்டும் பிறக்கும். (95)
நுனிநாக்கு மேலெழும்பி மேல் வாய்ப்பகுதியைத் தொட ர, ழ என்னும் எழுத்துக்கள் தோன்றும்.  
வேறு எங்கோ தொல்காப்பியத்தில் அல்லது நன்னூலில் பிறப்பிடம் ஒன்றே என்றாலும் பழகிப்பார்த்தால் வேறுபாடு புரியும் என்று கண்டதாக நினைவு.
ஆங்கிலச்சொற்களின் எழுத்துப் பெயர்ப்பில் தென்தமிழகக் கடலோர வழக்கு யாழ் வழக்கை ஒத்திருப்பதைக் கண்டுள்ளேன். தூத்துக்குடியில் Peter என்பதை *பீற்றர்* என்றே எழுதுகின்றனர். -- சுந்தர் <sup>\பேச்சு</sup> 05:44, 7 ஜனவரி 2009 (UTC)  
:: ரவி, எனக்கறிந்த வரையில். Train - றெயின், duty- டியுரி. மயூரநாதன் வேறுபடுவார் என்று நினைக்கிறேன்.--Natkeeran 13:48, 7 ஜனவரி 2009 (UTC)
:Train = ட்றெயின், duty - டியூட்டி. இவற்றை தமிழ் மூலம் ஆங்கிலம் படிப்பவர்களுக்கு எழுதினால் பயன்படும்.--Kanags <sup>\பேச்சு</sup> 20:37, 7 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## தொடர்ந்து ஒரே இடத்துக்கு இணைப்பு தருதல்

தொடர்ந்து ஒரே இடத்துக்கு இணைப்பு தருதல் எவ்வளவு பொருத்தம் என்பது பற்றி ஒரு வழிகாட்டல் வேண்டும். குறிப்பாக ஒரு இடத்துக்கு இணைப்பு மட்டும் பங்களிப்பது விளம்பரமா என்று எண்ணத்தோன்றூகிறது. எந்த இணைப்பென்றாலும் ஒரு முழுமையான கட்டுரையாக இருக்க வேண்டும் என்று வேண்டுவது தகுமா. --Natkeeran 22:36, 8 ஜனவரி 2009 (UTC)  
:எடுத்துக்காட்டுகளைக் குறிப்பிட்டால் கருத்து சொல்ல இயலும்.--ரவி 17:36, 12 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## தமிழில் மொழிபெயர்ப்பு கலைச்சொல்லாக்கம் பற்றி அரிய ஆய்வுக் கட்டுரைகள்

புதிய பரிணாமங்கள் --Natkeeran 22:42, 8 ஜனவரி 2009 (UTC)  
:மேலுள்ள இணைப்பில் பக்கம் 97 உக்குப் பின் அறிவியல் செய்திகளை மொழி பெயர்ப்பு செய்வதை பற்றி உள்லது. அதற்கு முன்னர், சட்டத்தமிழும் நல்ல கருத்துகள் கொண்டுள்ளன. சட்டத் தமிழில் தமிழில் இருந்து ஆங்கிலத்தில் மொழிபெயர்க்கும் பொழுது உள்ள இடர்ப்பாடுகளைப் பற்றிக் கூறவில்லை. இவை மொழிகளுக்கு இடையே உள்ள இயல்பான ஓர் இடர். கடைசிப் பிரிவுகளில் உள்ள கட்டுரைகள் பயனூடையதாக இருக்கலாம். பொதுவாக மொழி பெயர்ப்பு என்பதை விட, கருத்தைத் தெளிவாக உள்வாங்கி தமிழில் படைத்தலே சிறந்தது (இது பெரும்பாலும் மூல மொழியை ஒத்தே இருக்கலாம், ஆனால் தமிழில் சொல்லும் பொழுது தமிழில் தெளிவாக விளங்குமாறு இருத்தல் வேண்டும். புதிதாக ஆக்கி சேர்க்கும் சொற்களையும், கட்டுரையிலேயே விளக்கலாம். அப்படித்தான் ஆங்கிலத்திலும், பிறமொழிகளிலும் அவர்கள் செய்கிறார்கள்.
--செல்வா 23:33, 8 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## ஹ என்னும் எழுத்தின் பயன்பாடு

### ஒத்திசை கொள்கை தேவை
:::மிகப்பல பொறுப்புகள் இருக்கும் இந்நேரத்திலும், கருத்து தெரிவித்தமைக்கு நன்றி சுந்தர். தமிழர்கள், கிழக்கே சீன மொழி முதல் மேற்கே அரபு மொழி, கிரேக்க இலத்தீன் மொழிகளும் இந்தியாவின் வடக்கே ஆரிய மொழிகளையும் காலங்காலமாக நன்கு அறிந்து வந்திருக்கின்றார்கள். பிற ஒலியன்களை அறிந்திருந்த பொழுதும், அவற்றை எல்லாம் எடுத்து ஆளவில்லை. அவ்வொலிகள் உள்ள பிறமொழிச்சொற்களைக் குறிக்க நேர்ந்தால், எப்படி கையாளவேண்டும் என்றும் தெளிவாக விதிகள் வகுத்துள்ளார்கள். எனவே பிறமொழி ஒலியன்களை குறிக்க வசதிகள் இருந்தாலும், அளவிறந்து பயன்படுத்தினால் நம் மொழி சிதையும், கெடும். எளிமையான தமிழ் 2500 ஆண்டுகளுக்கும் மேலாக நல் உயிர்ப்புடன் இன்றும் வாழ்மொழி. எனவே நான் குறிப்பிட்டதெல்லாம் மிகச் சிறுபானம்மையான இடங்களில் தேர்ந்து ஆளவே. Sha என்பதற்கு ழ்ச என்று பயன்படுத்த வேண்டும் என்று சொல்லவில்லை. பிரான்சிய பெயர்களிலே Jean, Jacques Chirac போன்ற சொற்களிலே வரும் முதல் ஒலியை இழ்சான், இழ்சாக் என்றால் ஒலிப்புத்துல்லியம் கிட்டும். ஆனால் ழ்ச என்னும் ஒலிக்கூட்டல் தமிழ் ஒலிப்புகளை சிதைக்கும் வாய்ப்பு இருக்கின்றது. மகிழ்ச்சி, நிகழ்ச்சி என்பனவற்றை magishchi, nigashchi என்று வழங்கும் தீவாய்ப்பு உள்ளது (தமிழ் ஒலிப்பு சிறிது திரிந்துவிடும்). Jean என்பதை நாம் சான் என்றே கூறலாம். John என்பதனையும் நாம் சான் எனலாம். சாக் சிராக் என்றும் கூறலாம். அண்மையில் Jacques Cartier என்னும் கட்டுரையில் இழ்சாக் கார்ட்டியே என்று நான் எழுதினேன். இச்சொல்லை ஏறத்தாழ இப்படித்தான் இங்கு பலுக்குகிறார்கள். ஷாக் கார்ட்டியே என்பதைவிட மிக நெருக்கமான ஒலிப்பு. தமிழ் ழகரமும், மெலிவுற்ற ஷவும் கலந்த ஒலி எனலாம். வட மொழி ஷகர ஒலியிலேயே இன்னும் வலிந்த ஷகரமும் உண்டு. உஷா என்பதில் வரும் ஒலி வேறு ஷங்க்கர் என்னும் சொல்லில் வரும் ஷகரம் வேறு. Jacques Cartier என்னும் சொல்லில் வரும் ஷகரம் இவை இரண்டினைக்காட்டிலும் மெலிந்தது. இப்படி நூற்றுக்கணக்கான ஒலிப்பு வேறுபாடுகளைக் காட்ட முற்படுவது, அதுவும் தனி எழுத்துகளால் என்பது தவறான போக்கு என்பது என் கருத்து. தமிழ் எளிமையாகவே இருக்கட்டும். கருத்துகளை நுட்பமாய், விரிவாய், தெளிவாய், நிறைவாய் எழுதுவதில் முனைப்பு காட்டுவோம். ஒலிப்புத் துல்லியத்தை ஒரு சிறு அளவிற்கு மேல் பொருட்படுத்தத் தேவை இல்லை. நாம் எழுதுவது தமிழர்களாகிய நம் மக்களுக்கு. தமிழ் முறைக்கு முன்னுரிமை கொடுத்து எழுதுவோம். *கூடிய மட்டிலும்* பிறமொழி ஒலியன்களை தவிர்த்து, கிரந்தம் தவிர்த்து எழுதுவோம். *அனுமன், ஓட்டல், ஓமர், எரோடோட்டசு* என்பது போல --செல்வா 14:53, 13 ஜனவரி 2009 (UTC)  
*கூடிய மட்டிலும்* பிறமொழி ஒலியன்களை தவிர்த்து, கிரந்தம் தவிர்த்து எழுதுவோம்.இதனை நாம் ஒத்திசைவு கொள்கையாக்குவோம்.--கலாநிதி 16:33, 13 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு17

## தமிழ் விக்கிப்பீடியாவில் அறிவியல் கட்டுரைகளுக்கு கூடுதல் உழைப்பு தருவோம்

//கிரந்தச் சொற்கள் தேவையான போது கலக்காமல், வடமொழிச் சொற்களே எதிலும் இல்லாமல் விஞ்ஞானக் கட்டுரைகள் யார் எழுதி வருகிறார் என்பதற்குச் சான்றுகள் காட்டுங்களேன். அவ்விதம் எத்தனை கட்டுரைகள் உள்ளன ?// --ரவி 04:21, 13 ஜனவரி 2009 (UTC)  
தமிழ் தமிழாக இருப்பதே தமிழுக்குக் சிறப்பு. முடிந்தவரை அந்நிய மொழி கலப்பு தவிர்ப்பதே நல்லது.  
அந்நிய மொழி ஒலிப்புகளும் தம் மொழியில் இருக்க வேண்டும் என விரும்பி உலகில் உள்ள எல்லா ஒலிப்புகளையும் தம்மொழியில் புகுத்திக் கொண்ட சிங்களம் போலாகிவிடக்கூடாது. சிங்களத்தில் மொத்த எழுத்துக்கள் எத்தனை தெரியுமா? 2280. (உலகில் அதிக எழுத்துக்களை கொண்ட மொழி இதுவாக இருக்குமோ!) அன்மையில் 1990 களின் F ஒலிப்புக்கும் எழுத்து உருவாக்கியிருக்கிறார்கள். --HK Arun 07:21, 13 ஜனவரி 2009 (UTC)
::நன்றாகச் சொன்னீர்கள் அருண். நன்றி. மேலே இது தொடர்பாகவும் சில கூறியுள்ளேன் பார்க்கவும். --செல்வா 14:56, 13 ஜனவரி 2009 (UTC)
# சிலம்டாக் மில்லியனயர்

***சிலம்டாக் மில்லியனயர்*** (*Slumdog Millionaire*) என்பது 2008 ஆம் ஆண்டில் வெளியான பிரித்தானியத் திரைப்படமாகும். இது இந்திய எழுத்தாளர் விக்காஸ் சுவரூப் என்பவர் எழுதிய *கியூ அண்ட் ஏ* (Q and A) என்ற புதினத்தைத் தழுவி படமாக்கப்பட்டது.
# சிலம்டாக் மில்லியனயர்

## திரைக்கதை

மும்பையின் ஒதுக்குப்புறமான குப்பத்து சிறுவன் ஜமால் மதக்கலவரத்தில் தாயை இழந்துவிட, வயிற்றுக்காக ஜமாலும் அவனது அண்ணனும் ஓடுகிறார்கள். வயிற்றுக்காக சின்னச்சின்ன தவறுகள் செய்யத் தொடங்கி, கடைசியில் சிறுவர்களை பிச்சையெடுக்கவிட்டு பணம் பார்க்கிறவனிடம் சேர்கிறார்கள். ஜமாலை குருடனாக மாற்ற அவர்கள் முனைகிறபோது ஜமாலைக் காப்பாற்றி தப்பிக்கிறான் அண்ணன். உடனிருந்த தோழி லத்திகாவை அங்கே விட்டுவிடுகிறார்கள்.
நீண்ட நாட்களுக்குப் பிறகு சந்திக்கிற குருட்டு பிச்சைக்கார நண்பன் மூலம் லத்திகாவை மீண்டும் சந்திக்கிறார்கள். ஒரு விபசார விடுதியில் அவளை அந்நிலைக்குத் தள்ளிய பிச்சைக்கூட்டத் தலைவனை ஜமாலின் அண்ணன் சலீம் சுட்டுத்தள்ள, மூவரும் தப்பிக்கிறார்கள். லத்திகாவின் உடலுக்காக அண்ணன் ஜமாலை விரட்டியடிக்க பிரிகிறார்கள். லத்திகாவுடன் மும்பை தாதாவிடம் சேர்கிறான் அண்ணன் ஜமால்-லத்திகா நட்பு மெல்ல மெல்ல காதலாகிறது.  
இச்சூழலில்தான் தொலைக்காட்சியில் கோடீஸ்வரன் கேள்வி பதில் நிகழ்ச்சி பரபரப்பாக மக்களால் பார்க்கப்படுகிறது. காதலியும் பார்ப்பாள், சந்திக்க முடியும் என நினைத்து அந்நிகழ்ச்சியில் பங்கேற்கிறான் ஜமால். கேட்கப்படும் கேள்விகளுக்கு வாழ்வில் நேர்ந்த அனுபவங்களிலிருந்து பதில் சொல்கிறான் ஜமால். லட்சங்களைத் தாண்டத் தாண்ட நிகழ்ச்சி நடத்துவோரின் அரசியல் நெருக்குகிறது. அதிலிருந்து எப்படி மீள்கிறான்? காதலியை சந்திக்கிறானா? அண்ணன் என்ன ஆனான்? என்பது தான் கதை.
# சிலம்டாக் மில்லியனயர்

## விருதுகள்

### அகாதமி விருது - 2009

- சிறந்த படம்
- சிறந்த இயக்குநர் – டேனி பாயில்
- சிறந்த இசையமைப்பு – ஏ. ஆர். ரகுமான்
- சிறந்த மூலப் பாடல் – "ஜெய் ஹோ", (ஏ. ஆர். ரகுமான் (இசை) & குல்சார் (பாடல்)
- சிறந்த தழுவப்பட்ட திரைக்கதை– சைமன் பியூஃபோய்
- சிறந்த ஒளிப்பதிவு – ஆந்தனி டொட் மாண்டில்
- சிறந்த படத்தொகுப்பு – கிறிஸ் டிக்கன்ஸ்
- சிறந்த ஒலிக்கலப்பு – ரெசுல் பூக்குட்டி, ரிச்சார்ட் பிரைக், இயன் டாப்
- பரிந்துரைப்பு: சிறந்த ஒலித்தொகுப்பு – டொம் சயேர்ஸ்
- பரிந்துரைப்பு: சிறந்த மூலப் பாடல் – "ஓ..சாயா", ஏ. ஆர். ரகுமான், எம். ஐ. ஏ (பாடல்)
# சிலம்டாக் மில்லியனயர்

## விருதுகள்

### கோல்டன் குளோப் விருது - 2009

- சிறந்த திரைப்படம்
- சிறந்த தயாரிப்பாளர் (டேனி பாயில்)
- சிறந்த திரைக்கதை (சைமன் பியூஃபோய்)
- சிறந்த இசையமைப்பாளர் (ஏ. ஆர். ரகுமான்)
# சப்வேர்சன்

**சப்வேர்சன்** (*Subversion*) ஒரு கட்டற்ற திருத்தக் கட்டுப்பாட்டு மென்பொருள். இதை லினிக்ஸ், யுனிக்ஸ், விண்டோஸ் ஆகிய இயங்கு தளங்களில் பயன்படுத்தலாம். இதனை ஆங்கில எழுத்தின் சுருக்கமாக எசுவிஎன் (**SVN**) என்று அழைப்பார்கள். உருவாக்கி கொண்டிருக்கும் பதிப்பின் மூல நிரல்களை சேமிக்கவும் பழைய பதிப்புகளின் மூல நிரல்களை சேமிக்கவும் இது பயன்படுகிறது. ஒப்பீட்டளவில் சப்வேர்சன் பயன்படுத்துவதற்கு எளியது, சிறந்த வசதிகளைக் கொண்டது. எனவே இது அதிக பயனர்களால் பயன்படுத்தப்படுகிறது.  
2000ஆம் ஆண்டு கொலப்நெட் (CollabNet ) நிறுவனம் மூலம் இது உருவாக்கப்பட்டது. அப்பாச்சி திட்டத்தின் கீழ் பயன்படுத்தப்படும் மென்பொருட்களில் இது உயரிய இடத்தை பிடித்துள்ளது.
# சப்வேர்சன்

## வரலாறு

2000ஆம் ஆண்டு கொலப்நெட் சிவிஎசு (CVS) என்ற திருத்தக்கட்டுப்பாடு போன்று அதில் இல்லாத சில வசதிகளை கொண்டு திறமூல திருத்தக் கட்டுப்பாடு ஒன்றை உருவாக்கியது. இதிலுள்ள வலுக்களையும் சரி செய்து உடனுக்குடன் வெளியிட்டது. 2001 அளவில் போதுமான மூல நிரல்களை கொண்டு வளர்ச்சி பெற்றது. 2004 பிப்ரவரியில் இதன் 1.0 பதிப்பு வெளியிடப்பட்டது. 2009 நவம்பரில் அப்பாச்சி திட்டத்தில் இணைத்துக்கொள்ளப்பட்டது. 2010 பிப்ரவரி முதல் அப்பாச்சி திட்டத்தின் முன்னனி திட்டங்களில் ஒன்றாக உள்ளது.  
| முதல் பதிப்பு | வெளியிடப்பட்ட தேதி | இறுதி பதிப்பு | வெளியிடப்பட்ட தேதி | நிலை |
| --- | --- | --- | --- | --- |
| 2004-02-23 | 1.0.9 | 2004-10-13 | முற்றாக ஆதரவில்லை |  |
| 2004-09-29 | 1.1.4 | 2005-04-01 | முற்றாக ஆதரவில்லை |  |
| 2005-05-21 | 1.2.3 | 2005-08-19 | முற்றாக ஆதரவில்லை |  |
| 2005-12-30 | 1.3.2 | 2006-05-23 | முற்றாக ஆதரவில்லை |  |
| 2006-09-10 | 1.4.6 | 2007-12-21 | முற்றாக ஆதரவில்லை |  |
| 2008-06-19 | 1.5.9 | 2010-12-06 | முற்றாக ஆதரவில்லை |  |
| 2009-03-20 | 1.6.23 | 2013-05-30 | முற்றாக ஆதரவில்லை |  |
| 2011-10-11 | 1.7.22 | 2015-08-12 | முற்றாக ஆதரவில்லை |  |
| 2013-06-18 | 1.8.19 | 2017-08-10 | முற்றாக ஆதரவில்லை |  |
| 2015-08-05 | 1.9.7 | 2017-08-10 | சிறிதளவு ஆதரவுண்டு |  |
| 2018-04-13 | 1.10.0 | 2018-04-13 | முழு ஆதரவுண்டு |  |
| <small></small> | } |  |  |  |
# சப்வேர்சன்

## சிறப்புகள்

- ஒரு சமயத்தில் ஒருவர் மட்டுமே ஒப்புவி (commit) செய்ய முடியும். இருவர் ஒரே நேரத்தில் முயன்றாலும் ஒருவர் மட்டுமே ஒப்புவி செய்யமுடியும்.
- பெயர்மாற்றப்பட்ட\பிரதியெடுக்கப்பட்ட\வேறு இடத்திற்கு மாற்றப்பட்ட கோப்புகள் முழுதாக சீராய்வு செய்யப்பட்ட வரலாற்று பக்கத்தில் இருக்கும்
- அப்பாச்சி எச்டிடிபி வழங்கி வலையமைப்பின் வழங்கியாக இருக்கும்.
- இணைக்கப்பட்ட கோப்புகளின் சுவடுகளை அறியமுடியும்
# திருத்தக் கட்டுப்பாடு

**திருத்த / பதிப்புக் கட்டுப்பாடு** (*revision control* அல்லது *version control*) என்பது ஒரே மூலத்துக்கு பல திருத்தங்களை மேற்கொள்வதை மேலாண்மை செய்வதாகும். இது பொறியியலிலும் மென்பொருள் ஆக்கத்திலும் முதன்மையாக பயன்படும் ஏற்பாடு ஆகும். குறிப்பாக ஒரு குழு சேர்ந்து ஒரு மூல ஆக்கத்தை ஆக்கும் பொழுது, ஒவ்வொருவரும் செய்யும் மாற்றங்களை நிகழ் நேரத்தில் மேலாண்மை செய்ய திருத்தக் கட்டுப்பாடு ஏதுவாக்குகிறது. எடுத்துக்காட்டாக விக்கியில் ஒவ்வொரு பயனர்கள் ஒவ்வொரு பக்கத்தில் செய்யும் மாற்றங்களும் பதிவு செய்யப்படுகின்றன. திருத்தங்கள் சரியில்லை என்றால் விக்கியின் திருத்தக் கட்டுப்பாட்டு மென்பொருளால் முன்னைய நிலையை மீள் செய்துவிடலாம். ஒரு கட்டுரையை ஒரே சமயத்தில் ஒன்றுக்கும் மேற்பட்ட பயனர்கள் மாற்றினால் மென் பொருள் அதை பயனருக்கு அறிவிக்கும், இயலுமென்றால் ஒன்றாக்கும்.
# திருத்தக் கட்டுப்பாடு

## பதிப்புக் கட்டுப்பாட்டு மென்பொருள்

மூல மென்பொருள் கோப்புகளை இலகுவாக கிளைபடுத, மாற்றங்களை இன்றைப்படுத்த, தேவைப்படும் பொழுது ஒன்றாக்க திருத்தக் கட்டுப்பாட்டு மென்பொருள் உதவுகிறது. மென்பொருள் விருத்தியின் ஒரு நிலையைக் குறித்து (Tag) அந்த நிலைக்கு மீள முடியும். இப்படி பல Features திருத்தக் கட்டுப்பாட்டு மென்பொருட்கள் கொண்டிருக்கின்றன.
# திருத்தக் கட்டுப்பாடு

## பதிப்புக் கட்டுப்பாட்டு மென்பொருள்

### கட்டற்றவை

- கிட் (மென்பொருள்)
- சப்வேர்சன்
# திருத்தக் கட்டுப்பாடு

## பதிப்புக் கட்டுப்பாட்டு மென்பொருள்

### வணிகம்

- ரீம் ஃபவுண்டேசன் சேர்வர்
# திருத்தக் கட்டுப்பாடு

## கலைச்சொற்கள்

- களஞ்சியம் - Repository
- வேலைப் பிரதி - Working copy
- மாற்றம் - Change
- மாற்றக் கணம் - Change set
- எடுத்தல் - Check out
- கோப்பைப் பூட்டுதல் - File locking
- இடுதல் - Check in
- உறுதி - Commit
- Atomic Commit
- தலை - Head
- முரண் - Conflict
- பதிப்பு/திருத்தம் - Revision
- கிளைத்தல்
- ஒன்றாக்கல்
- குறியீடு - Label/Tag
# மைக்ரோசாப்ட் வர்ச்சுவல் பிசி

ஒன்றிற்கு மேற்பட்ட இயங்குதளங்களை ஒரே கணினியில் இயக்கிப் பார்பதற்கு **மைக்ரோசாப்ட் வர்ச்சுவல் பிசி** (இலங்கை வழக்கு: மைக்ரோசாப்ட் வேர்சுவல் பிசி) உதவுகின்றது.
# மைக்ரோசாப்ட் வர்ச்சுவல் பிசி

## அபிநயிக்கும் வன்பொருட்கள்

- 32பிட் இண்டல் பெண்டியம் II செயலி (எனினும் விண்டோஸ் பணிச்சூழலில் அதில் பொருத்தப்பட்டிருக்கும் செயலியை அபிநயிக்கும்) இதில் இண்டெல் 440பிஸ் மதர்போட்டையும் பிரதிபலிக்கும்.
- 16 மெகாபைட் வரை மாற்றக்கூடிய வீடியோ அட்டை.
- அமெரிக்கன் மெகாரெண்ட்ஸ் பயோஸ்
- கிரியேட்டிவ் சன்பிளாஸ்டர் ஒலி அட்டை.  
வர்சுவல் பிசி வன்வட்டானது வர்ச்சுவல் பிசிக்கும் வர்ச்சுவல் பிசி சர்வருக்கும் பொதுவானதாகும்.
# மைக்ரோசாப்ட் வர்ச்சுவல் பிசி

## ஆதரிக்கும் வழங்கி, விருந்தினர் இயங்குதளங்கள்

வழங்கி இயங்குதளங்கள்
வர்ச்சுவல் பிசி 2007 அதிகாரப்பூர்வமாகப் பின்வரும் இயங்குதளங்களை ஆதரிக்கின்றது.
- விண்டோஸ் விஸ்டா (விண்டோஸ் விஸ்டா அல்டிமேட், எண்டபிறைஸ், பிஸ்னஸ் எடிசன், ஐரோப்பாவிற்கான பிஸ்னஸ் எடிசன் என் ஆகியவற்றின் 32 பிட் மற்றும் 64பிட் பதிப்புகளை ஆதரிக்கின்றது)எனினும் விண்டோஸ் விஸ்டா ஸ்டாட்டர் எடிசன், ஐரோப்பிய விஸ்டா ஹோம் என் பதிப்புக்களிற்கு ஆதரவு கிடையாது.
- விண்டோஸ் எக்ஸ்பி புரொபெஷனல்
- விண்டோஸ் சேர்வர் 2003.
# க. தம்பையா

**புலோலியூர் க.தம்பையா** (இறப்பு: ஜனவரி 12, 2009) இலங்கையின் மூத்த தமிழ் எழுத்தாளர். அரை நூற்றாண்டுக்கு மேலாக இலக்கியத்துறையில் ஈடுபட்டு வந்த இவர் நூற்றுக்கு மேற்பட்ட சிறுகதைகள் ,நகைச்சுவைகள், நாடகங்கள், கவிதைகளைப் படைத்துள்ளார்.
# க. தம்பையா

## வாழ்க்கைச் சுருக்கம்

க. தம்பையா யாழ்ப்பாண மாவட்டம், புலோலியைச் சேர்ந்தவர். 1966 ஆம் ஆண்டு நில அளவைத் திணைக்களத்தில் படவரைஞர் தொழில்நுட்ப அலுவலராகப் பதவியேற்றுப் பல உயர் பதவிகளை வகித்தபின்னர் 1984 ஆம் ஆண்டு சேவையிலிருந்து இளைப்பாறினார். அதன் பின்னர் கடந்த 25 ஆண்டுகளாக யாழ்நகரில் உள்ள தனியார் நிறுவனம் ஒன்றில் பணியாற்றியுள்ளார்.  
இவரது சிறுகதைகள் வீரகேசரி, தினக்குரல், தினகரன் பத்திரிகைகளில் அதிக அளவில் வெளிவந்துள்ளன.
# க. தம்பையா

## பரிசுகளும் விருதுகளும்

- கலைமகள் ஆசிரியர் கி.வா.ஜகந்நாதனின் மணிவிழாவினை ஒட்டி 1966 ஆம் ஆண்டு இலங்கை முழுவதுக்குமாக நடத்தப்பட்ட சிறுகதைப் போட்டியில் முதல் பரிசாகத் தங்கப் பதக்கத்தைப் பெற்றார்.
- சதாவதானி கதிரவேற்பிள்ளை நினைவாக 1976 ஆம் ஆண்டு அகில இலங்கை ரீதியில் நடத்தப்பட்ட சிறுகதைப் போட்டியில் *ஓர் ஆசிரியர் அநாதையாகிறார்* என்ற சிறுகதைக்கு முதல் பரிசு கிடைத்தது.
- நில அளவைத் திணைக்கள இந்து சங்கப் பத்தாவது ஆண்டு நிறைவையொட்டி 1975 ஆம் ஆண்டு நடத்தப்பட்ட சிறுகதைப் போட்டியில் *ஒருதாய் ஒரு மகள் ஒரு தேவன்* என்னும் சிறுகதைக்கு முதல் பரிசு கிடைத்தது.
- 1998 ஆம் ஆண்டு காலப் பகுதியில் பத்திரிகைகளில் வெளிவந்த சிறுகதைகளில் இவர் எழுதிய *பணக்கார அநாதைகள்* என்ற சிறுகதையை சிறந்த சிறுகதையாக தேர்ந்தெடுத்து இந்துசமய கலாசார இலக்கியக்குழு இவருக்குப் பணப் பரிசு கொடுத்துக் கௌரவித்தது.
- இலக்கியத்துறைக்குப் பங்களிப்புச் செய்ததற்காக 2008 ஆம் ஆண்டிற்கான கலாபூஷணம் விருதை இந்துக்கலாசார அமைச்சு வழங்கியது.
# க. தம்பையா

## வெளிவந்த நூல்கள்

- *அழியும் கோலங்கள்* (சிறுகதைத்தொகுதிகள்)
- *ஐம்பதிலும் ஆசைவரும்* (சிறுகதைத்தொகுதிகள்)
# பூ (திரைப்படம்)

**பூ**, 2008 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தினில் முக்கிய வேடத்தில் சிறிகாந்த், பார்வதி மேனன் ஆகியோர் நடித்துள்ளனர். **'வெயிலோடு போய்**' எனும் ச. தமிழ்ச்செல்வனின் சிறுகதையினைத் தழுவி திரைப்படமாக்கப் பட்டுள்ளது. இத்திரைப்படத்திற்கு எஸ். எஸ். குமரன் இசையமைத்திருந்தார்.
# பூ (திரைப்படம்)

## கதாப்பாத்திரங்கள்

| நடிகர் | கதாபாத்திரம் |
| --- | --- |
| சிறீகாந்த் | தங்கராசு |
| பார்வதி மேனன் | மாரி |
| இன்பநிலா | சீனி |
| பூ ராமு | } |